אושרי סהר

אושרי סהר (נולד ב-20 במרץ 1973) הוא שחקן קולנוע, תיאטרון וטלוויזיה ישראלי.

ביוגרפיה 
סהר נולד בשם אושרי סויסה. הוא בוגר בית הספר הגבוה לאמנויות הבמה בית-צבי (בוגר מחזור 2000).

שיחק בכמה סרטי קולנוע חרדי, חלקם אף זכו לתפוצה רבה המפורסמים שבהם: "התערבות" וסרט ההמשך "חיילים ללא מדים" מבית "גרינטק מדיה", שעסקו בסוגיות פוליטיות ועל ההבדלים בין העולם החרדי לחילוני, ובנוסף שיחק בתפקיד ראשי בסרט "הסוכן הפלסטיני" (2002, לצד מיכאל וייגל וישראל טרייסטמן) של אברהם גרובייס, ובסרט "עבודה בעיניים" מבית "גל דיסק".

בקולנוע שיחק בסרטים "ריח פועלים", "אנטארקטיקה" ו"סיפור גדול".

בסדרת הטלוויזיה "רביעיית רן" גילם את דמותו של אחד מארבעת האחים, גור, במאי תיאטרון המרותק לכיסא גלגלים.

בתיאטרון הלאומי הבימה שיחק, בין השאר, בהצגות "הקומיקאים", "הכבש השישה עשר", "חתונה מושלמת", "אנטיגונה" ו"שעה יפה ליוגה".

בשנת 2011 היה שותף להקמת תיאטרון תהל כששיחק את אד, בהצגה סיפור אהבה בשלושה פרקים.

בשנת 2014 שיחק בתיאטרון הספרייה בהצגה "בוגרשוב 34".

סהר מתגורר בתל אביב.

כיום סהר פועל כמנהל אנסמבל קול הנוער בשכונת יפו ד'

קישורים חיצוניים
 אושרי סהר באתר "הבימה"

הערות שוליים 

שחקני קולנוע חרדי
שחקני תיאטרון ישראלים
שחקני קולנוע וטלוויזיה ישראלים
בוגרי בית צבי
ישראלים שנולדו ב-1973